gl en en gl gl gl gl gl gl en en en gl en gl gl gl gl gl gl gl ca en gl en gl gl gl gl gl gl gl fr es es pt tr es gl gl gl it gl gl gl en ca en en en gl gl pt gl es gl gl gl es gl pt es gl gl es gl hu gl
O Goberno xustifica a detención e maltrato do fotógrafo Rafa Estévez • Vítor Nieves
PREMIO GALICIA DE FOTOGRAFÍA CONTEMPORÁNEA
O que tiña que ser un acto festivo e de benvida aos medallistas olímpicos galegos en Peinador convertiuse nun outro acto máis de represión do corpo nacional de policía e nun chanzo mais para coartar a liberdade de prensa.
A completa desorganización na chegada dos deportistas fixo que os xornalistas, tratando de facer o seu traballo, se agolparan fronte á porta de saída do desembarque do aeroporto vigués. Debido á cantidade de medios asistentes a confusión foi total, facendo dun recibimento un completo caos que se saldou coa detención de Rafa Estévez en presenza do Subdelegado do goberno en Pontevedra, Antonio Coello. A reducción do fotógrafo foi desproporcionada, e así o dixeron varios testigos.
A detención produciuse, segundo a policía, por que o acusan de golpear coa cabeza a un deles, algo que negou o propio protagonista e que non apreciou ningún dos alí presentes. No entanto, a Subdelegación do Goberno insiste en que o fotógrafo “ofreceu forte resistencia”, polo que “foi reducido e trasladado en coche até a Comisaría de Vigo”, onde prestou declaración. Logo foi posto en liberdade, á espera dun xuízo rápido que se celebrou esta mañá na cidade olívica.
A Subdelegación do Goberno en Pontevedra asegura que a polémica detención do fotógrafo do Diario de Pontevedra, produciuse como “resposta á actitude manifestada” polo reporteiro “cara a un funcionario policial para garantir a seguridade dos medallistas olímpicos”. Nun comunicado de prensa, a subdelegación asegura que o axente “tivo que ser atendido no hospital das lesións producidas por unha cabezada que lle alcanzou a cara”. “Concretamente, a zona da boca e do nariz, tal e como recolle o parte policial”. No entanto, nada se di dun parte médico de lesións.
A indignación entre testemuñas e xornalistas non se fixo agardar. Centos de profesionais dos medios de comunicación concentráronse na praza de España de Pontevedra, fronte á Subdelegación do Goberno em apoio ao xornalista gráfico. Asemade, as redes sociais levan dias fervendo coa hashtag #todosSomosRafa.
O Sindicato de Xornalistas de Galicia xa denunciou “a violencia gratuíta e innecesaria coa que foi detido Rafa Estévez e esixe á Delegación do Goberno que aclare inmediata e publicamente os feitos.
O Colexio de Xornalistas amosou a súa “indignación” polo sucedido e lembra que non é o primeiro caso semellante nos últimos meses. O Comité Interempresas da CRTVG tamén “condena enerxicamente a agresión policial”.
Deixa unha resposta Cancelar a resposta
O teu enderezo electrónico non se publicará Os campos obrigatorios están marcados con *
Gardar o meu nome, correo electrónico e sitio web neste navegador para a próxima vez que faga un comentario.
Aberta a convocatoria da décima edición do Premio Galicia de Fotografía Contemporánea 08/09/2022
Alina Zaharia expõe o seu trabalho no Instituto Cultural Romeno de Lisboa 17/07/2022
É un bon Nadal para que os coellos se boten ás escopetas 25/12/2021
Lugo acolle a exposición de Lois Cid, recén nomeado Premio Galicia de Fotografía Contemporánea 2021 21/12/2021
Lois Cid é nomeado Premio Galicia de Fotografía Contemporánea 2021 11/11/2021
Patricia Pettitt mostra o seu «Labirinto de Espellos» no Espazo de Arte Roberto Verino 07/11/2021
Aberta a convocatoria para a novena edición do Premio Galicia de Fotografía Contemporánea 07/10/2021
«Prova» de Patrícia Barbosa, novo libro do Premio Galicia de Fotografía Contemporánea 22/09/2021
As identidades de xénero invaden Alterarte da man de Deebo Barreiro 08/04/2021
O Prémio Galiza de Fotografia Contemporânea volta a Lisboa 10/01/2021
Las fotografías inéditas que Ivort Macsaw hizo en la montaña gallega llegan a Europa 04/02/2021
Lugo acolle a exposición da VIII edición do Premio Galicia de Fotografía Contemporánea 20/12/2020
Virginia Rota, Premio Galicia de Fotografía Contemporánea, expón o seu traballo na Sede Afundación de Ferrol 17/12/2020
Preséntase o fotolibro de Felipe Romero, gañador do VII Premio Galicia de Fotografía Contemporánea 30/10/2020
O Premio Galicia de Fotografía Contemporánea presenta as bases da oitava edición 03/10/2020
© 2020-2022 Vítor Nieves
Aviso legal | Política de privacidade | Política de cookies